97. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 3345 της 2/9 Σεπτ. 1988 (ΦΕΚ Β΄ 649) Ίδρυση και λειτουργία μουσικών σχολών. Έχοντας υπόψη την ανάγκη προσδιορισμού του σκοπού των μουσικών σχολείων της δευτεροβάθμιας εκπαίδευσης, καθορισμού του περιεχομένου της εκπαίδευσης στα σχολεία αυτά και οργάνωσης γενικά του τρόπου λειτουργίας τους, αποφασίζουμε: 1.Σκοπός των μουσικών σχολείων της δευτεροβάθμιας εκπαίδευσης (γυμνασίων και λυκείων) είναι η προετοιμασία και η κατάρτιση των νέων που επιθυμούν να ακολουθήσουν την επαγγελματική κατεύθυνση της μουσικής χωρίς να υστερούν σε γενική παιδεία, εάν τελικά επιλέξουν άλλο τομέα επιστημονικής ή επαγγελματικής έκφρασης. 2.Το αναλυτικό πρόγραμμα των μουσικών σχολείων περιλαμβάνει μαθήματα γενικής παιδείας, μαθήματα αισθητικής παιδείας, άσκηση στα εργαστήρια ειδικότητας, καθώς και απογευματινή μελέτη. Η διδασκαλία των μαθημάτων μουσικής και η άσκηση στα εργαστήρια μπορεί να είναι συλλογική ή και εξατομικευμένη. 3.Στα μουσικά γυμνάσια μπορεί να οργανώνονται μαθήματα μουσικής παιδείας προαιρετικής παρακολούθησης για μαθητές δημοτικών σχολείων για την ανίχνευση των κλίσεων και ενδιαφερόντων στη μουσική. «4.Με απόφαση του Υπουργού Εθνικής Παιδείας και Θρησκευμάτων συγκροτείται πενταμελής καλλιτεχνική επιτροπή από ειδικούς τομείς λειτουργίας των μουσικών σχολείων. Έργο της Επιτροπής είναι η μελέτη και εισήγηση σε θέματα προγραμμάτων διδασκαλίας των ειδικών μαθημάτων, εξοπλισμού, στελέχωσης και τρόπου αξιολόγησης της επίδοσης των μαθητών στα μουσικά μαθήματα και αξιολόγησης και λειτουργίας όλων των μουσικών σχολείων της χώρας. Με την ίδια απόφαση ορίζεται ο πρόεδρος και ο γραμματέας της επιτροπής, καθώς και ο τρόπος λειτουργίας της η διάρκεια της θητείας του προέδρου και των μελών της και ο τρόπος διοικητικής στήριξης του έργου της». Η παρ. 4 αντικαταστάθηκε ως άνω από την παρ. 1 της Γ2/2513/13 – 16 Ιουν. 1989 (ΦΕΚ Β΄ 477) απ. Υπ. Παιδείας. (Αντί για τη σελ. 312.03(α) Σελ. 312,03(β) Τεύχος 1266 – Σελ. 5 5.Το διδακτικό προσωπικό των μουσικών σχολείων διακρίνεται σε καθηγητές των γενικών μαθημάτων που έχουν σχέση με τις τέχνες γενικά και τη μουσική ειδικότερα (ειδικές σπουδές ή αναγνωρισμένο καλλιτεχνικό έργο και δράση) και σε καθηγητές μουσικής, απόλυτα εξειδικευμένους στους τομείς της μουσικής. 6.Τα προσόντα, οι προϋποθέσεις, τα κριτήρια και η διαδικασία μετάθεσης μόνιμων εκπαιδευτικών στα μουσικά σχολεία καθορίζονται με το π.δ./γμα της παρ. 8 του κεφ. β΄ του άρθρ. 16 του Νόμ. 1566/1985 (ΦΕΚ 167). 7.Για την επιλογή και τοποθέτηση διευθυντών και υποδιευθυντών στα μουσικά σχολεία καταρτίζεται ξεχωριστός αξιολογικός πίνακας, στον οποίο εντάσσονται εκπαιδευτικοί που έχουν τα γενικά προσόντα κατά τις ισχύουσες διατάξεις και τα ειδικά προσόντα της παρ. 5. Κατά τα λοιπά για την επιλογή και τοποθέτηση διευθυντών και υποδιευθυντών στα μουσικά σχολεία εφαρμόζονται οι κείμενες διατάξεις για τους διευθυντές και υποδιευθυντές σχολικών μονάδων δευτεροβάθμιας εκπαίδευσης. 8.Σε περίπτωση έλλειψης δημοσίων εκπαιδευτικών η διδασκαλία των μαθημάτων μουσικής και η άσκηση στα εργαστήρια ανατίθεται με απόφαση του οικείου νομάρχη, ύστερα από εισήγηση της καλλιτεχνικής επιτροπής και πρόταση του οικείου περιφερειακού υπηρεσιακού συμβουλίου, σε ιδιώτες που έχουν εξειδίκευση στους τομείς αυτούς. Με την ίδια διαδικασία μπορεί να προσλαμβάνονται έκτακτοι συνεργάτες, έλληνες ή αλλοδαποί, για τις ανάγκες λειτουργίας των μουσικών σχολείων. Στους διδάσκοντες ιδιώτες και τους έκτακτους συνεργάτες καταβάλλεται αποζημίωση, η οποία καθορίζεται με κοινή απόφαση των Υπουργών Εθνικής Παιδείας και Θρησκευμάτων  και Οικονομικών, ύστερα από εισήγηση της καλλιτεχνικής επιτροπής. 9.Ιδρύεται από το σχολικό έτος 1988 – 89 Μουσικό Γυμνάσιο στην Παλλήνη Αττικής, το οποίο θα λειτουργεί πειραματικά για την εφαρμογή πειραματικών προγραμμάτων και πειραματικών μεθόδων διδασκαλίας στον τομέα της αισθητικής παιδείας γενικότερα και της μουσικής ειδικότερα.  «10.Ο τεχνικός εξοπλισμός των μουσικών σχολείων σε συμβατικά ευρωπαϊκά και ελληνικά παραδοσιακά μουσικά όργανα και τεχνικά μέσα, η συγκρότηση των εργαστηρίων σύγχρονης τεχνολογίας και η εκπόνηση σχεδίων ειδικών προγραμμάτων στους τομείς μουσικής μπορούν να ανατίθενται με απόφαση του Υπουργού Εθνικής Παιδείας και Θρησκευμάτων στο Κέντρο Σύγχρονης Μουσικής Έρευνας ή σε άλλο μουσικό φορέα, που επιχορηγούνται με τα αναγκαία χρηματικά ποσά από τον προϋπολογισμό εξόδων του Υπουργείου Εθνικής Παιδείας και Θρησκευμάτων». Σελ. 312,04(β) Τεύχος 1226 – Σελ.6 Η παρ. 10 αντικαταστάθηκε ως άνω από την παρ. 2 της Γ2/2513/13 – 16 Ιουν. 1989 (ΦΕΚ Β΄ 477) απ. Υπ. Παιδείας. 11.(Καταργήθηκε από την παρ. 3 της Γ2/2513/13 – 16 Ιουν. 1989, ΦΕΚ Β΄ 477, απ. Υπ. Παιδείας). 12.Μέχρι την έκδοση των π.δ./των για τα ωρολόγια αναλυτικά προγράμματα στα μουσικά σχολεία, τις εγγραφές, μετεγγραφές φοίτησης, ποινές, χαρακτηρισμό της διαγωγής, τις κάθε είδους εξετάσεις, την αξιολόγηση των μαθητών και τους τίτλους σπουδών για τα σχολεία αυτά, τα αντίστοιχα θέματα ρυθμίζονται με αποφάσεις του Υπουργού Εθνικής Παιδείας και Θρησκευμάτων. Η απόφαση αυτή να δημοσιευθεί στην εφημερίδα της Κυβερνήσεως και να κυρωθεί νομοθετικά. Η άνω 3345/88 απόφαση κυρώθηκε και απέκτησε ισχύ νόμου από την έκδοσή της από την περίπτ. 1 άρθρ. 16 Νόμ. 1824/88, ανωτ. Σελ. 116,375. Για την ισοτιμία των πτυχίων που χορηγούνται στους αποφοίτους μουσικών Λυκείων με τα χορηγούμενα από ωδεία και Μουσικές σχολές, τα προσόντα των Καθηγητών – Εξεταστών μουσικών μαθημάτων, την εξεταστέα ύλη κ.λπ. βλέπε την παρ. 5 άρθρ. 8 Νόμ. 2158/1993 (ΦΕΚ Α΄ 109) (Τόμ. 32, σελ. 116,410). 32.Δ.α.97 Γυμνάσια και Λύκεια 